stanford-oval/wikipedia huggingface dataset:
โทรทัศน์ผ่านสายเคเบิล
โทรทัศน์ผ่านสายเคเบิลในประเทศไทย > ระดับท้องถิ่น

โทรทัศน์ผ่านสายเคเบิลระดับท้องถิ่น (อังกฤษ: Local Cable Television) เป็นชื่อเรียกผู้ให้บริการส่งสัญญาณโทรทัศน์ผ่านสายเคเบิล ไปยังบ้านเรือนที่เป็นสมาชิกโดยตรง ซึ่งมีเขตการให้บริการอยู่ในแต่ละท้องถิ่นของประเทศไทย ถือเป็นธุรกิจขนาดกลาง มีรายได้จากการจำหน่ายบริการแก่สมาชิก ซึ่งผู้ใช้บริการจะอาศัยอยู่ในแถบชานเมือง หรือตัวเมืองในต่างจังหวัด เนื่องจากคุณภาพในการส่งสัญญาณโทรทัศน์ระบบนี้ ให้ความคมชัดมากกว่าการใช้เสาอากาศ และยังมีช่องรายการให้รับชมเป็นจำนวนมาก
ผู้ประกอบการโทรทัศน์ผ่านสายเคเบิลทั่วประเทศ รวมตัวกันก่อตั้งสมาคมเคเบิลทีวีแห่งประเทศไทยอย่างเป็นทางการ เมื่อปี พ.ศ. 2536 โดยมีสมาชิกทั้งสิ้น 250 บริษัททั่วประเทศ ซึ่งครอบคลุมเครือข่ายรวม 500 สถานีฯ และมีสมาชิกกว่า 2,000,000 ราย
ผู้ประกอบการโทรทัศน์ผ่านสายเคเบิลระดับท้องถิ่น ซึ่งมีผู้รับบริการรวมกว่า 1.5 ล้านรายทั่วประเทศ เป็นผู้ครองส่วนแบ่งการตลาดเดิมมาตลอด แต่ภายหลังมีผู้ประกอบการรายใหม่เพิ่มขึ้นมาก ทำให้ในช่วงสิบปีหลังมานี้มีการแข่งขันสูง เนื่องจากผู้ให้บริการรายใหม่แทบไม่ต้องลงทุนเพิ่มเติม เพราะมีการเดินสายเคเบิลครอบคลุมพื้นที่กลุ่มเป้าหมายอยู่แล้ว ไม่ต้องมีโครงข่ายใหญ่โต เพียงครอบคลุมจังหวัดของตนเองก็เพียงพอ เฉพาะผู้ประกอบการรายย่อย ขณะนี้มีไม่ต่ำกว่า 1,000 รายทั่วประเทศ โดยมีทั้งที่ขึ้นทะเบียนอย่างถูกต้อง และที่ลักลอบประกอบการอยู่ ตามท้องถิ่นห่างไกล และตามหุบเขาต่างๆ
ตั้งแต่วันที่ 8 สิงหาคม พ.ศ. 2550 สมาคมฯ มีมติให้ผู้ประกอบการที่เป็นสมาชิก จัดเรียงช่องรายการที่ออกอากาศ ให้เป็นรูปแบบเดียวกันในช่อง 21-40 รวมทั้งสิ้น 20 ช่องคือ ช่อง 21 เอ็มไอซี, ช่อง 22 เอ็มวีทีวี, ช่อง 23 ฮิต สเตชัน, ช่อง 24 เอช พลัส แชนแนล, ช่อง 25 สตาร์ แชนแนล, ช่อง 26 เอ็มวีนิวส์, ช่อง 27 เอส สเตชัน, ช่อง 28 เนชั่น แชนแนล, ช่อง 29 เอชเอสเอ, ช่อง 30 มันนีแชนแนล, ช่อง 31 นิวส์วัน, ช่อง 32 ไทยแลนด์ เอาต์ลุก แชนแนล, ช่อง 33 เอเอสทีวี 3 แฮปปี วาไรตี แชนแนล, ช่อง 34 อีสาน ดิสคัฟเวอรี, ช่อง 35 สถานีสุวรรณภูมิ, ช่อง 36 เพื่อแผ่นดิน, ช่อง 37 จอยทีวี, ช่อง 38 ไลฟ์ทีวี, ช่อง 39 สไมล์ทีวีเน็ตเวิร์ก และช่อง 40 เอ็มทีวี เอเชีย
ดูเพิ่ม

ทรูวิชันส์
บริษัท เคเบิลไทยโฮลดิง จำกัด (มหาชน)
สมาคมเคเบิลทีวีแห่งประเทศไทย
แหล่งข้อมูลอื่น

บริษัท ทรูวิชันส์ จำกัด (มหาชน) เก็บถาวร 2009-04-15 ที่ เวย์แบ็กแมชชีน
สมาคมเคเบิลทีวีแห่งประเทศไทย เก็บถาวร 2018-09-27 ที่ เวย์แบ็กแมชชีน
บริษัท เคเบิลไทยโฮลดิง จำกัด (มหาชน)
โทรทัศน์ภาคพื้นดินระบบดิจิทัล

โทรทัศน์ภาคพื้นดินระบบดิจิทัล (อังกฤษ: Digital terrestrial television; ชื่อย่อ: DTTV หรือ DTT หรือ DTTB) เป็นเทคโนโลยีสำหรับโทรทัศน์ภาคพื้นดินที่สถานีโทรทัศน์ภาคพื้นดิน (เสาหนวดกุ้ง) ออกอากาศรายการโทรทัศน์โดยส่งคลื่นวิทยุไปยังโทรทัศน์ในที่อยู่อาศัยของผู้บริโภคในรูปแบบของสัญญาณดิจิทัล DDTV เป็นความก้าวหน้าทางเทคโนโลยีที่สำคัญและล้ำหน้ากว่าโทรทัศน์ระบบแอนะล็อก และเริ่มแทนที่การออกอากาศแบบแอนะล็อกที่เคยใช้มาตั้งแต่กลางคริสต์ศตวรรษที่ 20 การทดลองออกอากาศเริ่มขึ้นในปี ค.ศ. 1998 และมีการเปลี่ยนผ่านระบบการออกอากาศ (หรือที่เรียกว่า การยุติการออกอากาศโทรทัศน์แอนะล็อก (Analog Switchoff; ASO) หรือการเปลี่ยนแปลงสู่โทรทัศน์ระบบดิจิทัล (Digital Switchover; DSO)) ในปี ค.ศ. 2006 และปัจจุบันเสร็จสมบูรณ์ไปแล้วในหลากหลายประเทศ รวมถึงประเทศไทยซึ่งได้ยุติการออกอากาศโทรทัศน์แอนะล็อกอย่างสมบูรณ์เมื่อวันที่ 25 มีนาคม พ.ศ. 2563 ข้อได้เปรียบของโทรทัศน์ภาคพื้นดินระบบดิจิทัลมีความคล้ายคลึงกับแพลตฟอร์มอื่น ๆ ที่ได้รับจากระบบดิจิทัล เช่น เคเบิลทีวี ดาวเทียม และโทรคมนาคม เช่น การใช้แบนด์วิดท์คลื่นความถี่วิทยุมีประสิทธิภาพมากขึ้น ช่องโทรทัศน์มากกว่าแอนะล็อก และคุณภาพของภาพที่มากขึ้น และช่วยลดต้นทุนให้แก่ผู้แพร่ภาพกระจายเสียง (นอกเหนือจากต้นทุนการปรับรุ่น)
ประเทศต่าง ๆ ได้นำมาตรฐานการออกอากาศแบบดิจิทัลมาใช้เป็นพื้นฐาน สิ่งที่สำคัญคือ
การออกอากาศระบบดิจิทัลของคณะกรรมการมาตรฐานโทรทัศน์ขั้นสูง (ATSC DTV) (ระบบ A)
การออกอากาศระบบดิจิทัลผ่านมือถือของคณะกรรมการมาตรฐานโทรทัศน์ขั้นสูง (ATSC-M/H)
การแพร่ภาพสื่อผสมภาคพื้นดินระบบดิจิทัล (DTMB)
การแพร่สัญญาณภาพดิจิทัลผ่านมือถือ (DVB-H)
การแพร่สัญญาณภาพดิจิทัลภาคพื้นดิน รุ่นที่ 1 และ 2 (DVB-T/DVB-T2) (ระบบ B)
บริการออกอากาศภาคพื้นดินแบบรวม (ISDB-T) (ระบบ C)
บริการกระจายเสียงดิจิทัลแบบรวม (ISDB-Tsb) (ระบบ F)
เอฟแอลโอ (FLO) (ระบบ M)
การออกอากาศ

โทรทัศน์ภาคพื้นดินระบบดิจิทัลออกอากาศโดยใช้ความถี่วิทยุผ่านพื้นที่ภาคพื้นดินในลักษณะเดียวกับโทรทัศน์ระบบแอนะล็อกในอดีต โดยความแตกต่างหลัก ๆ คือการใช้เครื่องส่งสัญญาณตามโครงข่ายโทรทัศน์ เพื่อรองรับการให้บริการหลายช่องสัญญาณ (สถานีโทรทัศน์, สถานีวิทยุ หรือ ข้อมูล) ในความถี่เดียว (เช่น ช่อง UHF หรือ VHF)
จำนวนข้อมูลที่สามารถส่งได้ (และจำนวนช่องสัญญาณ) ได้รับผลโดยตรงจากความจุของช่องสัญญาณและวิธีการควบกล้ำสัญญาณก่อนออกอากาศ
ทุกประเทศในทวีปอเมริกาเหนือ และประเทศเกาหลีใต้ ใช้มาตรฐาน ATSC ด้วยการกล้ำสัญญาณแบบ 8VSB ซึ่งมีลักษณะคล้ายกับการปรับแถบร่องรอยด้านข้างที่ใช้สำหรับโทรทัศน์แอนะล็อกเดิม สิ่งนี้ให้ภูมิคุ้มกันที่ดีกว่าต่อสัญญาณรบกวน แต่ไม่ได้รับการยกเว้นจากความผิดเพี้ยนหลายระดับ และยังไม่ได้จัดให้มีการทำงานของเครือข่ายความถี่เดียว (ไม่ว่าในกรณีใด ๆ ไม่ใช่ข้อกำหนดในสหรัฐ)
วิธีการปรับสัญญาณสำหรับการแพร่สัญญาณภาพดิจิทัลภาคพื้นดิน คือ โอเอฟดีเอ็ม ด้วยการปรับพื้นที่สี่เหลี่ยมจัตุรัสด้วยทั้ง 64 หรือ 16 สถานะ โดยทั่วไป 64QAM สามารถส่งสัญญาณได้อัตราบิตที่มากกว่า แต่ไวต่อสัญญาณรบกวนมากขึ้น โดย 16 และ 64QAM สามารถรวมกันได้ในโครงข่ายเดียว ช่วยให้สามารถลดขนาดไฟล์แบบควบคุมได้ สำหรับโปรแกรมสตรีมที่สำคัญมากขึ้น สิ่งนี้เรียกว่า การปรับลำดับชั้น สำหรับ DVB-T (รวมถึง DVB-T2 ขึ้นไป) มีความอดทนต่อการบิดเบือนหลายระดับ และถูกออกแบบมาเพื่อทำงานในเครือข่ายความถี่เดียว
การพัฒนาในการบีบอัดวิดีโอมีผลในการปรับปรุงในการแปลงโคไซน์ไม่ต่อเนื่องแบบดั้งเดิม จากการเข้ารหัสวิดีโอแบบ H.262 MPEG-2 ซึ่งเหนือกว่า H.264/MPEG-4 AVC และ H.265 HEVC ในปัจจุบัน H.264 ช่วยให้สามารถใช้บริการโทรทัศน์ความละเอียดสูง 3 ช่อง จากสถานีส่งสัญญาณภาคพื้นยุโรป โดยส่งได้ 24 เมกะบิตต่อวินาที ส่วนการแพร่สัญญาณภาพดิจิทัลภาคพื้นดินรุ่นที่ 2 เพิ่มกำลังการส่งสัญญาณของช่องนี้เป็น 40 เมกะบิตต่อวินาที ซึ่งช่วยให้บริการได้มากขึ้น
การรับสัญญาณ

การรับสัญญาณโทรทัศน์ภาคพื้นดินระบบดิจิทัล สามารถทำได้ผ่านกล่องรับสัญญาณโทรทัศน์ดิจิทัล, เครื่องรับสัญญาณโทรทัศน์เครือข่าย หรือมากกว่า ตอนนี้มีเครื่องรับสัญญาณในตัวที่มาพร้อมกับโทรทัศน์ที่ถอดรหัสสัญญาณที่ได้รับผ่านเสาอากาศโทรทัศน์มาตรฐาน อุปกรณ์เหล่านี้มักจะมีฟังก์ชั่นสำหรับการบันทึกวิดีโอดิจิทัล อย่างไรก็ตาม เนื่องจากปัญหาในการวางแผนจัดการความถี่ อาจจำเป็นต้องใช้เสาอากาศที่มีความสามารถในการรับกลุ่มช่องสัญญาณที่แตกต่างกัน (โดยปกติจะเป็นไวด์แบนด์) หากมักซ์ของโทรทัศน์ภาคพื้นดินระบบดิจิทัลอยู่นอกเหนือขีดความสามารถในการรับสัญญาณของเสาอากาศที่ติดตั้งมาแต่เดิม ซึ่งเป็นเรื่องปกติสำหรับในสหราชอาณาจักร
เสาอากาศในอาคารมีแนวโน้มที่จะได้รับผลกระทบจากปัญหาเหล่านี้มากขึ้น และอาจจำเป็นต้องเปลี่ยนใหม่
ดูเพิ่ม

โทรทัศน์ระบบดิจิทัล
โทรทัศน์ภาคพื้นดินระบบดิจิทัลในประเทศไทย
แหล่งข้อมูลอื่น

อนาคตของการออกอากาศโทรทัศน์ (FoBTV) ในเดือนถัดไป 20 มีนาคม 2012
อนาคตของการออกอากาศโทรทัศน์ การประชุมสุดยอดประกาศเป้าหมายระดับโลกสำหรับอนาคตของการออกอากาศ 11 พฤศจิกายน 2011
IEEE Spectrum - จีนมีมาตรฐานของโทรทัศน์ดิจิทัลที่ดีที่สุดในโลกหรือไม่?
DigiTAG
The DVB Project - รวมถึงข้อมูลเกี่ยวกับการปรับใช้โทรทัศน์ภาคพื้นดินระบบดิจิทัลทั่วโลก
หอดูดาวยุโรป
ฐานข้อมูล MAVISE ในช่องโทรทัศน์ และบริษัทโทรทัศน์ในสหภาพยุโรป
ภาพรวมทั่วโลกของระบบภาคพื้นดินแบบดิจิตอล ATSC, DMB-T/H, DVB-T และ ISDB-T[ลิงก์เสีย] สถานะของโทรทัศน์ภาคพื้นดินระบบดิจิทัลทั่วโลก
การเปิดตัวการออกอากาศแบบดิจิทัลตามประเทศ กลุ่มผู้เชี่ยวชาญด้านการออกอากาศแบบดิจิทัล (DiBEG)
งานวิจัยในโทรทัศน์ภาคพื้นดินระบบดิจิทัล
กำหนดเวลาสำหรับการใช้งานโทรทัศน์ภาคพื้นดินระบบดิจิทัลทั่วโลก
ไชร์

ไชร์ (อังกฤษ: shire) เป็นเขตบริหารการปกครองโบราณของบริเตนใหญ่และออสเตรเลีย คำว่า “ไชร์” กับ “เคาน์ตี” ใช้แลกเปลี่ยนกันมาตั้งแต่สมัยนอร์มันได้รับชัยชนะต่ออังกฤษ เมื่อต้นคริสต์ศตวรรษที่ 11 แต่ในภาษาอังกฤษใหม่คำว่า “ไชร์” มักจะไม่ใช้แทนที่คำว่า  “เคาน์ตี”  นอกจากนั้นคำว่า “ไชร์” ยังเป็นคำที่ใช้ต่อท้ายชื่อมลฑลหลายมลฑลในอังกฤษ เช่น  มลฑลฮาร์ทฟอร์ดเชอร์ หรือ  มลฑลเลสเตอร์เชอร์ แต่จะออกเสียง  “เชอร์” เมื่อเป็นส่วนหนึ่งของชื่อมลฑล ในออสเตรเลีย “ไชร์” ยังคงใช้เป็นเขตบริหารการปกครองในปัจจุบัน
ดูเพิ่ม

มลฑลการปกครองของอังกฤษ
มณฑลการปกครองของอังกฤษในประวัติศาสตร์
โทรอนโต ดีไฟแอนท์

| --- | --- |

ก่อตั้ง: 7 กันยายน 2561
ฤดูกาลแรก: 2019
ลีก: โอเวอร์วอตช์ลีก
ดีวิชั่น: แอตแลนติก
ประวัติทีม: โทรอนโต ดีไฟแอนท์ 2561–ปัจจุบัน
ที่ตั้ง: โทรอนโต รัฐออนแทรีโอ แคนาดา
สี:        
เจ้าของ: Chris Overholt
Parent group: OverActive Media
ผู้สนับสนุนหลัก: Bell Canada
เว็บไซต์: เว็บไซต์ทางการ
โทรอนโต ดีไฟแอนท์ (อังกฤษ: Toronto Defiant) เป็นทีมกีฬาอีสปอร์ตโอเวอร์วอตช์สัญชาติแคนาดา มีฐานอยู่ที่เมืองโทรอนโต รัฐออนแทรีโอ ประเทศแคนาดา ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแอตแลนติก ดำเนินกิจการโดย OverActive Media Group และ Splyce ซึ่งทีมดีไฟแอนท์จะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม

วันที่ 7 กันยายน 2561 แอคติเวชันบลิซซาร์ดประกาศว่า OverActive Media Group ได้เข้าซื้อแฟรนไชน์สำหรับทีมในเมืองโทรอนโต เพื่อเข้าแข่งขันในโอเวอร์วอตช์ลีกฤดูกาลที่สอง ซึ่งต่อมาได้มีรายงานว่าทีม Splyce จะเป็นผู้ดำเนินงานของทีม
วันที่ 24 ตุลาคม 2561 ทีมโทรอนโต ดีไฟแอนท์ได้รับการเปิดตัวอย่างเป็นทางการ ในระหว่างการถ่ายทอดสดผ่านระบบอินเทอร์เน็ตจากในเมืองโทรอนโต โดยสัญลักษณ์ของทีมเป็นรูปตัวอักษร T ที่ถูกสลักไว้ทางเส้นฝั่งซ้ายของตัวอักษร D ส่วนชื่อทีมมีความหมายถึง "ความแข็งแกร่ง, ตัวตน และความยืดหยุ่น" ของทีมโทรอนโต และสีแดงและเทาแสดงถึงพลังอำนาจ
ทะเบียนรายชื่อ > บัญชีผู้เล่นปัจจุบัน

| หมายเลข | ชื่อวงการ | ชื่อจริง | ภูมิลำเนา | ตำแหน่ง | หมายเหตุการเปลี่ยนแปลง |
| --- | --- | --- | --- | --- | --- |
| 1 | Yakpung | โช กย็อง มู (조경무) |  ควังจู เกาหลีใต้ | แท็งก์ |  เซ็นสัญญาเมื่อวันที่ 30 ตุลาคม 2561 |
| 2 | ivy | อี ซึง ฮย็อน (이승현) |  แทกู เกาหลีใต้ | ทำความเสียหาย |  เซ็นสัญญาเมื่อวันที่ 29 ตุลาคม 2561 |
| 6 | Aid | โค แจ ยุน (고재윤) |  อันยัง เกาหลีใต้ | สนับสนุน |  เซ็นสัญญาเมื่อวันที่ 30 ตุลาคม 2561 |
| 7 | RoKy | พัก จู ซ็อง (박주성) |  โซล เกาหลีใต้ | สนับสนุน |  เซ็นสัญญาเมื่อวันที่ 27 ตุลาคม 2561 |
| 8 | Asher | ชเว จุน ซ็อง (최준성) |  อุลซัน เกาหลีใต้ | ทำความเสียหาย |  เซ็นสัญญาเมื่อวันที่ 27 ตุลาคม 2561 |
| 10 | Envy | อี คัง แจ (이강재) |  โซล เกาหลีใต้ | แท็งก์ |  เซ็นสัญญาเมื่อวันที่ 27 ตุลาคม 2561 |
| 52 | Stellar | อี โด ฮย็อง (이도형) |  อึยจ็องบู เกาหลีใต้ | ทำความเสียหาย |  เซ็นสัญญาเมื่อวันที่ 29 ตุลาคม 2561 |
| 79 | Neko | พัก เซ ฮย็อน (박세현) |  มาซัน เกาหลีใต้ | สนับสนุน |  เซ็นสัญญาเมื่อวันที่ 27 ตุลาคม 2561 |
ทะเบียนรายชื่อ > ทำเนียบหัวหน้าผู้ฝึกสอน

| ชื่อวงการ | ชื่อจริง | ตำแหน่ง | เริ่ม | สิ้นสุด | ระยะเวลา | อ้างอิง | หมายเหตุ |
| --- | --- | --- | --- | --- | --- | --- | --- |
| Bishop | อี บอม จุน (이범준) | หัวหน้าผู้ฝึกสอน | 10 กันยายน 2561 | ยังอยู่ในตำแหน่ง |  |  |  |
| Bubbly | โช ยุน โฮ (조윤호) | ผู้ช่วยผู้ฝึกสอน | 24 ตุลาคม 2561 | ยังอยู่ในตำแหน่ง |  |  |  |
| Don | คิม ดง วุก (김동욱) | ผู้ฝึกสอนด้านยุทธศาสตร์ | 24 ตุลาคม 2561 | ยังอยู่ในตำแหน่ง |  |  |  |
ไซก์

ไซก์ (อังกฤษ: Psych) เป็นภาพยนตร์ชุดแนวสืบสวน-ขบขันอเมริกัน ออกอากาศทางเครือข่ายยูเอสเอเนตเวิร์ก ตั้งแต่ปี ค.ศ. 2006 และเป็นภาพยนตร์ชุดที่มียอดผู้ชมสูงสุดมาตั้งแต่เริ่มออกฉายในปีแรก  นำแสดงโดยเจมส์ โรเดย์ รับบทเป็น ชอว์น สเปนเซอร์ นักสืบเอกชนที่รับงานเป็นที่ปรึกษาคดีอาชญากรรมให้กับกรมตำรวจแซนตาบาร์บารา แคลิฟอร์เนีย สเปนเซอร์เป็นคนช่างสังเกต และจะไขปัญหาคดีฆาตกรรมทุกคดีได้จากรายละเอียดเล็กน้อยที่ทุกคนมองข้าม แต่จะแสร้งทำเป็นว่ามีพลังจิตที่ทำให้มองเห็นภาพการเกิดเหตุการณ์ สเปนเซอร์มีคู่หูชื่อ เบอร์ตัน "กัส" กัสเนอร์ (รับบทโดย ดูเล ฮิลล์)  ซีรีส์เรื่องนี้มักได้รับการเปรียบเทียบกับเรื่อง มังก์ (นักสืบจิตป่วน) ภาพยนตร์ชุดแนวสืบสวนที่ออกอากาศทางช่องเดียวกัน รับบทโดยโทนี ชาลู ที่ออกอากาศมาก่อนหน้า
ภาพยนตร์ชุดนี้มีชื่อภาษาไทยว่า สืบสะแด่ว แสบคูณสอง  เมื่อออกอากาศทางช่องยูนิเวอร์แซล ใช้ชื่อว่า ร่างทรงจิตป่วน [ต้องการอ้างอิง] ปัจจุบันออกอากาศมาแล้ว 8 ฤดูกาล รวมทั้งสิ้น 121 ตอน
แหล่งข้อมูลอื่น

เว็บไซต์ทางการ
Psych ที่อินเทอร์เน็ตมูวีเดตาเบส
Psych ที่ ทีวีดอตคอม
ไชนาโอเพน (สนุกเกอร์)

| ข้อมูลทัวร์นาเมนต์ |
| --- | --- |
ที่แข่งขัน: โรงยิมมหาวิทยาลัยปักกิ่ง (Beijing University Students' Gymnasium)
สถานที่: ปักกิ่ง
ประเทศ: จีน
ก่อตั้งในปี: 1997
องค์กร: สมาคมบิลเลียดและสนุกเกอร์อาชีพโลก
รูปแบบ: รายการสะสมคะแนน
จำนวนเงินรางวัล: 478,000 ปอนด์
แชมป์คนล่าสุด:  นีล รอเบิร์ตสัน
ไชนาโอเพน (อังกฤษ: China Open) เป็นการแข่งขันสนุกเกอร์อาชีพ หนึ่งในรายการสะสมคะแนนและเริ่มในปี 1997 โดย นีล รอเบิร์ตสัน เป็นแชมป์คนล่าสุด
ผู้ชนะ

| ปี> China International (ไม่สะสมคะแนน) | ผู้ชนะ> China International (ไม่สะสมคะแนน) | อันดับที่ 2> China International (ไม่สะสมคะแนน) | คะแนน> China International (ไม่สะสมคะแนน) | ฤดูกาล> China International (ไม่สะสมคะแนน) |
| --- | --- | --- | --- | --- |
| 1997 |  สตีฟ เดวิส |  จิมมี ไวต์ | 7–4 | 1997/98 |
China International (สะสมคะแนน)
| 1999 |  จอห์น ฮิกกินส์ |  บิลลี สเนดดอน | 9–3 | 1998/99 |
China Open (สะสมคะแนน)
| 1999 |  รอนนี โอซุลลิแวน |  สตีเฟน ลี | 9–2 | 1999/00 |
| 2000 |  รอนนี โอซุลลิแวน |  มาร์ก วิลเลียมส์ | 9–3 | 2000/01 |
| 2002 |  มาร์ก วิลเลียมส์ |  แอนโทนี แฮมิลตัน | 9–8 | 2001/02 |
| 2005 |  ติง จวิ้นฮุย |  สตีเฟน เฮนดรี | 9–5 | 2004/05 |
| 2006 |  มาร์ก วิลเลียมส์ |  จอห์น ฮิกกินส์ | 9–8 | 2005/06 |
| 2007 |  เกรม ดอตต์ |  เจมี โคป | 9–5 | 2006/07 |
| 2008 |  สตีเฟน แมไกวร์ |  ฌอน เมอร์ฟี | 10–9 | 2007/08 |
| 2009 |  ปีเตอร์ เอบดอน |  จอห์น ฮิกกินส์ | 10–8 | 2008/09 |
| 2010 |  มาร์ก วิลเลียมส์ |  ติง จวิ้นฮุย | 10–6 | 2009/10 |
| 2011 |  จัดด์ ทรัมป์ |  มาร์ก เซลบี | 10–8 | 2010/11 |
| 2012 |  ปีเตอร์ เอบดอน |  สตีเฟน แมไกวร์ | 10–9 | 2011/12 |
| 2013 |  นีล รอเบิร์ตสัน |  มาร์ก เซลบี | 10–6 | 2012/13 |
| 2014 |  ติง จวิ้นฮุย |  นีล รอเบิร์ตสัน | 10–5 | 2013/14 |
| 2015 |  มาร์ก เซลบี |  แกรี วิลสัน | 10–2 | 2014/15 |
| 2019 |  นีล รอเบิร์ตสัน |  แจ็ก ลิซาวสกี | 11–4 | 2018/19 |
โทลา

ผู้วินิจฉัยคนหนึ่งของอิสราเอล
| โทลา |
| --- | --- |
תּוֹלָע
ภาพวาดของโทลาจาก Epitome historico-chronologica (ค.ศ. 1751)
ผู้ดำรงตำแหน่งก่อน: อาบีเมเลค
ผู้สืบตำแหน่ง: ยาอีร์
ในคัมภีร์ฮีบรู โทลา (อังกฤษ: Tola; ฮีบรู: תּוֹלָע‎, ใหม่: Tōlaʿ, ไทบีเรียน: Tōlāʿ‍) เป็นหนึ่งในผู้วินิจฉัยแห่งอิสราเอล  การปฏิบัติหน้าที่ของโทลามีการสรุปไว้ในผู้วินิจฉัย 10:1-2 โทลาวินิจฉัยอิสราเอลอยู่ 23 ปีหลังการเสียชีวิตของอาบีเมเลค โทลาอาศัยอยู่ที่ชามีร์ในภูเขาเอฟราอิมที่ซึ่งศพของโทราได้รับการฝังหลังเสียชีวิต
ชื่อของโทลามีความหมายว่า "หนอนแดง" หรือ "ของสีแดงเข้ม" โทลาเป็นบุตรชายของปูวาห์และเป็นหลานชายของโดโดจากเผ่าอิสสาคาร์ โทลามีชื่อเดียวกันกับบุตรชายคนหน่งของอิสสาคาร์ผู้อพยพไปยังอียิปต์พร้อมกับยาโคบผู้ปู่ในปฐมกาล 46:13
ในบรรดาผู้วินิจฉัยทั้งหมด มีการเขียนถึงโทลาน้อยที่สุด ไม่มีการบันทึกถึงสิ่งที่โทลากระทำเลย เรื่องราวทั้งหมดจากผู้วินิจฉัย 10:1-2 (พระคริสตธรรมคัมภีร์ ฉบับมาตรฐาน) มีดังต่อไปนี้:
ดูเพิ่ม

ผู้วินิจฉัยในคัมภีร์ฮีบรู
หนังสือผู้วินิจฉัย
แหล่งข้อมูลอื่น

Book of Judges article (Jewish Encyclopedia)
| ก่อนหน้า |  | โทลา |  | ถัดไป |
| --- | --- | --- | --- | --- |
| อาบีเมเลค |  | ผู้วินิจฉัยแห่งอิสราเอล   |  | ยาอีร์ |
โทมัส เรตต์

| โทมัส เรตต์ |
| --- | --- |

ข้อมูลพื้นฐาน
ชื่อเกิด: โทมัส เรตต์ เอคินส์ จูเนียร์
เกิด:  (1990-03-30) 30 มีนาคม ค.ศ. 1990 (34 ปี) วัลดอสตา รัฐจอร์เจีย
ที่เกิด: แนชวิลล์ รัฐเทนเนสซี
แนวเพลง: คันทรี คันทรีร็อก อาร์แอนด์บี
อาชีพ: นักร้อว นักแต่งเพลง
เครื่องดนตรี: ร้องนำ กีตาร์ กลอง
ช่วงปี: 2010–ปัจจุบัน
ค่ายเพลง: วาลอรีมิวสิกกรุป
คู่สมรส: ลอเรน เกรกอรี

เว็บไซต์: thomasrhett.com
นักดนตรี
โทมัส เรตต์ เอคินส์ จูเนียร์ (อังกฤษ: Thomas Rhett Akins, Jr.) (เกิด 30 มีนาคม ค.ศ. 1990) ใช้ชื่อในวงการว่า โทมัส เรตต์ เป็นนักร้องและนักแต่งเพลงคันทรีชาวอเมริกัน เขาเป็นบุตรของนักร้องนักแต่งเพลงคันทรีชาวอเมริกันชื่อ เรตต์ เอคินส์ เรตต์ออกสตูดิโออัลบั้มกับสังกัดบิกแมชีนเรเคิดส์สองอัลบั้ม ได้แก่ อิตโกส์ไลก์ดิส (2013) และแทงเกิลด์อัป (2015) มีซิงเกิลที่ติดชาร์ตฮอตคันทรีซองส์และคันทรีแอร์เพลย์สิบซิงเกิล ในจำนวนนี้มีเจ็ดซิงเกิลที่เคยขึ้นอันดับ 1 ได้แก่เพลง "อิตโกส์ไลก์ดิส" "เกตมีซัมออฟแดต" "เครฟวิงยู" "เมกมีวอนนา" "แครชแอนด์เบิร์น" "ดายอะแฮปปีแมน" "ทีเชิร์ต" และ "สตาร์ออฟเดอะโชว์" นอกจากงานเพลงของตนเอง เรตต์ยังเคยแต่งเพลงให้เจสัน อัลดีน ลี ไบรซ์ และฟลอริดาจอร์เจียไลน์ด้วย
ชีวิตช่วงแรก

เรตต์เติบโตมาพร้อมกับบุคคลตัวอย่างอย่างทิม แม็กกรอว์ หรือบรุกส์แอนด์ดันน์ เนื่องจากเรตต์ เอคินส์ บิดาของเขา เคยเป็นนักร้องคันทรีชื่อดัง เรตต์เคยเรียนการเล่นกลองสมัยเรียนไฮสกูล เพื่อว่าเมื่อเขาโตขึ้น เขาจะขึ้นเล่นกลองให้บิดาของเขาบนเวที ในไฮสกูล เขาเคยมีวงดนตรีชื่อ เดอะไฮฮีลด์ฟลิปฟลอปส์ นอกจากดนตรีแล้ว เขาไม่ได้สนใจอาชีพอื่น ๆ หลังจบไฮสกูล เรตต์เข้าเรียนวิทยาลัยที่มหาวิทยาลัยลิปสโคมบ์ ในแนชวิลล์ รัฐเทนเนสซี เพื่อเรียนการสื่อสาร เนื่องจากเพื่อนของเขาเข้าเรียนวิทยาลัยแล้วเขาว่าง ไม่มีกิจกรรมใด ๆ ให้ทำ ความสนใจในดนตรีเริ่มมีมากขึ้นจนทำให้เขาผิดสัญญากับมารดา และหยุดเรียนเมื่ออายุได้ 20 ปี เพื่อออกมาทำงานดนตรี คืนหนึ่งขณะเล่นดนตรี ผู้บริหารคนหนึ่งจากสังกัดบิกแมชีนเลเบลกรุปมาพบเขา และเสนอให้เขาแต่งเพลง เขาตกลงและเริ่มแต่งเพลงหลายเพลงให้กับบริษัท
อาชีพ > การแต่งเพลง

เรตต์ร่วมแต่งเพลง "ไอเอนต์เรดีทูควิต" ให้เจสัน อัลดีน ในอัลบั้มมายคายดาปาร์ตี และเซ็นสัญญากับค่ายบิกแมชีนเรเคิดส์ แผนกแวลอรีมิวสิกกรุป เมื่อปี ค.ศ. 2011 ในช่วง  21 สัปดาห์แรก อัลบั้มติด 40 อันดับแรกในชาร์ตบิลบอร์ด 200 ขายได้มากกว่า 1.7 ล้านชุดในปีแรกที่จำหน่าย  เรตต์ยังร่วมแต่งซิงเกิล "1994" ให้เจสัน อัลดีน "พาร์กกิงลอตปาร์ตี" ให้ลี ไบรซ์ และ "ราวด์เฮียร์" ให้ฟลอริดาจอร์เจียไลน์ ในชาร์ตสัปดาห์ลงวันที่ 21 กันยายน ค.ศ. 2013 ชาร์ตคันทรีแอร์เพลย์มีเพลงที่เรตต์หรือบิดาของเขาร่วมแต่งติดสิบอันดับแรกถึง 5 เพลง รวมถึงเพลง "อิตโกส์ไลก์ดิส"
อาชีพ > 2012-15: อิตโกส์ไลก์ดิส

ต้นปี ค.ศ. 2012 เขาออกซิงเกิลเปิดตัว "ซัมทิงทูดูวิทมายแฮนส์" ตามมาด้วย "เบียร์วิทจีซัส" ในปีเดียวกัน สองเพลงนี้ติดสามสิบอันดับแรกบนชาร์ตฮอตคันทรี ซิงเกิลที่สาม "อิตโกส์ไลก์ดิส" ขึ้นอันดับหนึ่งบนชาร์ตคันทรีแอร์เพลย์ และอันดับสองบนชาร์ตฮอตคันทรี
อัลบั้มแรกของเขาใช้ชื่อว่า อิตโกส์ไลก์ดิส ออกจำหน่ายในวันที่ 29 ตุลาคม ค.ศ. 2013 ซิงเกิลที่สี่ "เกตมีซัมออฟแดต" เป็นซิงเกิลอันดับ 1 ซิงเกิลที่สองในต้นปี ค.ศ. 2014 ซิงเกิลที่ห้า "เมกมีวอนนา" ออกจำหน่ายสู่คลื่นวิทยุเพลงคันทรีในวันที่ 4 สิงหาคม ค.ศ. 2014 เพลงขึ้นอันดับ 1 บนชาร์ตคันทรีแอร์เพลย์ในวันที่ 7 มีนาคม ค.ศ. 2015 ในระหว่าวสองซิงเกิลนี้ เรตต์ และ จัสติน มัวร์ ร้องรับเชิญให้แบรนต์ลีย์ กิลเบิร์ต ในเพลง "สมอลทาวน์โทรว์ดาวน์"
อาชีพ > 2015-17: แทงเกิลด์อัป

ในวันที่ 7 เมษายน ค.ศ. 2015 เรตต์ออกซิงเกิล "แครชแอนด์เบิร์น" เป็นซิงเกิลแรกจากสตูดิโออัลบั้มที่สอง อัลบั้ม แทงเกิลด์อัป ออกจำหน่ายในวันที่ 25 กันยายน เพลงขึ้นอันดับ 1 บนชาร์ตคันทรีแอร์เพลย์ในเดือนกันยายน ค.ศ. 2015 ซิงเกิลที่สอง "ดายอะแฮปปีแมน" ออกจำหน่ายสู่คลื่นวิทยุเพลงคันทรีในวันที่ 28 กันยายน ค.ศ. 2015 เพลงขึ้นอันดับ 1 บนชาร์ตคันทรีแอร์เพลย์ ฮอตคันทรีซองส์ และแคนาดาคันทรี ในเดือนธันวาคม ค.ศ. 2015 และมกราคม ค.ศ. 2016 เพลงติดอันดับ 1 บนชาร์ตคันทรีแอร์เพลย์นาน 8 สัปดาห์ เป็นเพลงที่สองในประวัติศาสตร์ของชาร์ต ซิงเกิลที่สาม "ทีเชิร์ต" ออกสู่คลื่นวิทยุเพลงคันทรีในวันที่ 16 กุมภาพันธ์ ค.ศ. 2016 เพลงขึ้นอันดับ 1 บนชาร์ตคันทรีแอร์เพลย์ในเดือนมิถุนายน ค.ศ. 2016 แต่ได้รับคำวิจารณ์ที่ไม่ดีเกี่ยวกับเนื้อเพลง ซิงเกิลที่สี่ "เวเคชัน" ออกสู่คลื่นวิทยุเพลงคันทรีในวันที่ 13 มิถุนายน ค.ศ. 2016 ซิงเกิลที่ห้าออกพร้อมเวอร์ชันดีลุกซ์ "สตาร์ออฟเดอะโชว์" ออกสู่คลื่นวิทยุเพลงคันทรีในวันที่ 3 ตุลาคม ค.ศ. 2016
อาชีพ > 2017-ปัจจุบัน: ไลฟ์เชนเจส

สตูดิโออัลบั้มที่สาม ไลฟ์เชนเจส ออกจำหน่ายในวันที่ 8 กันยายน ซิงเกิลแรกคือ "เครวิงยู" ร้องรับเชิญโดยแมเรน มอร์ริส ตามมาด้วยซิงเกิล "อันฟอร์เกตเทเบิล" อัลบั้มเปิดตัวที่อันดับหนึ่งในชาร์ตบิลบอร์ด 200
แหล่งข้อมูลอื่น

เว็บไซต์ทางการ
โทมัส เรตต์ ที่เฟซบุ๊ก
โทมัส เรตต์ ที่เอกซ์ (ทวิตเตอร์)
ไซน์แรปเตอร์

| ไซน์แรปเตอร์ ช่วงเวลาที่มีชีวิตอยู่: Late Jurassic, 160Ma  PreꞒ Ꞓ O S D C P T J K Pg N  ↓   |
| --- | --- |

กะโหลก

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Theropoda
วงศ์:: †Metriacanthosauridae
สกุล:: Sinraptor Currie & Zhao, 1994

ชนิดต้นแบบ
†Sinraptor dongi Currie and Zhao, 1994
สปีชีส์
 †S. hepingensis?  (Gao, 1992)
ชื่อพ้อง
  Synonyms of S. hepingensis  Yangchuanosaurus hepingensis  Gao, 1992  
ซินแรปเตอร์  (อังกฤษ: Sinraptor) เป็นไดโนเสาร์กินเนื้อชนิดหนึ่ง ชื่อของมันมีความหมายว่าราชาหัวขโมยแห่งจีน ค้นพบฟอสซิลที่ประเทศจีนในปีค.ศ. 1987 ยาวประมาณ 6 เมตร อาศัยอยู่ในยุคจูแรสซิกตอนปลานเมื่อประมาณ 160 ล้านปีก่อน
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
ไชโยโปรดักชั่นส์

| --- | --- |
ประเภท: บริษัทจำกัด
อุตสาหกรรม: ภาพยนตร์, ละครโทรทัศน์, โฆษณา, วีดิทัศน์
ก่อตั้ง: พ.ศ. 2509
สำนักงานใหญ่: 464 ถนนสุคนธสวัสดิ์ แขวงลาดพร้าว เขตลาดพร้าว กรุงเทพมหานคร
บุคลากรหลัก: สมโพธิ แสงเดือนฉาย - ผู้ก่อตั้ง พีระศิษฎ์ แสงเดือนฉาย - ประธานกรรมการบริหาร
ผลิตภัณฑ์: สื่อภาพยนตร์, สื่อโทรทัศน์, สื่อโฆษณา, สินค้าเกี่ยวกับภาพยนตร์ต่าง ๆ
บริษัท ไชโยโปรดักชั่นส์ จำกัด (อังกฤษ: Chaiyo Productions Co., Ltd.) หรือชื่อเดิม ไชโยภาพยนตร์ เป็นบริษัทผลิตผลงานด้านสื่อประเภทภาพยนตร์ และละครโทรทัศน์ รวมถึงสื่อโฆษณา สัญชาติไทย ก่อตั้งโดย สมโพธิ แสงเดือนฉาย โดยชื่อ "ไชโย" หมายถึง "ชัยชนะ" เป็นชื่อที่ได้รับการตั้งจาก ม.ร.ว.คึกฤทธิ์ ปราโมช ในปี พ.ศ. 2509 จากการที่สมโพธิเคยได้ทำงานใกล้ชิดกับ ม.ร.ว.คึกฤทธิ์ ในฐานะช่างภาพของหนังสือพิมพ์สยามรัฐ จนกลายเป็นบุคคลสนิท
ประวัติ

ไชโยโปรดักชั่นส์ มีผลงานครั้งแรกเป็นละครโทรทัศน์ คือ เรื่อง ไกรทอง เมื่อปี พ.ศ. 2513 ออกอากาศทางสถานีโทรทัศน์ช่อง 7 ซึ่งเป็นเรื่องราวของนิทานพื้นบ้านเกี่ยวกับมนุษย์และจระเข้ ที่เป็นที่รู้จักกันดี โดย สมโพธิได้ใช้สเปเชียลเอฟเฟกส์ผสมกับการนำเสนอแบบลิเก ทำให้ได้รับความนิยมอย่างมากจนเรตติ้งขึ้นเป็นละครอันดับหนึ่งของปีนั้น (นำแสดงโดย ปรีดา จุลละมณฑล ดามพ์ ดัสกร มาลาริน บุนนาค ขวัญตา บัวเปลี่ยนสี)   และทำให้ได้มีผลงานเรื่องถัดมา  ปี พ.ศ. 2514 คือ พระอภัยมณี 
(นำแสดงโดย เนาวรัตน์ พงษ์ไพบูลย์ คมน์ อรรฆเดช รจนา นามวงศ์ ขวัญตา บัวเปลี่ยนสี ปริม ประภาพร รัตนาภรณ์น้อย อินทรกำแหง)
ต่อมาจึงได้มีผลงานภาพยนตร์เรื่องแรก คือ ท่าเตียน ในปี พ.ศ. 2516 ซึ่งเป็นเรื่องราวของยักษ์วัดแจ้งสู้กับยักษ์วัดโพธิ์ เมื่ออกฉายประสบความสำเร็จอย่างงดงาม ทำรายได้อย่างมาก และยังมีผลงานในแนวเดียวกันออกมาอีกหลายเรื่อง ซึ่งทุกเรื่องประสบความสำเร็จทั้งสิ้นกับภาพยนตร์แนวสัตว์ประหลาด, ซูเปอร์ฮีโร่ หรือแฟนตาซี ที่ต้องใช้สเปเชียลเอฟเฟกส์จำนวนมาก ในช่วงที่รุ่งเรือง กล่าวกันว่าเมื่อใดที่สัญลักษณ์ของไชโยภาพยนตร์ปรากฏ คือ รูปสิงโตคู่ ผู้ชมโดยเฉพาะเด็ก ๆ จะวิ่งมาจองพื้นที่นั่งดูในแถวหน้าเป็นจำนวนมาก โดยมีผลงานทั้งสิ้น 16 เรื่อง บางเรื่องยังได้ร่วมสร้างกับบริษัทของต่างประเทศ เช่น สึบุรายะโปรดักชั่น ของญี่ปุ่น และได้ออกฉายยังต่างประเทศ
ไชโยโปรดักชั่นส์ มีที่ตั้งอยู่ที่ เลขที่ 464 ถนนสุคนธสวัสดิ์ แขวงและเขตลาดพร้าว กรุงเทพมหานคร และมีโรงถ่ายตั้งอยู่ที่ ถนนพหลโยธิน กิโลเมตรที่ 52 ตำบลเชียงรากน้อย อำเภอบางปะอิน จังหวัดพระนครศรีอยุธยา ซึ่งใช้เป็นโรงถ่ายทำมาตั้งแต่อดีต ซึ่งปัจจุบันใช้เป็นที่พักอาศัยของสมโพธิ และใช้เป็นที่เก็บสินค้าและสิ่งต่าง ๆ เกี่ยวกับอุลตร้าแมนกว่า 1 ล้านชิ้น โดยเรียกว่า "อุลตร้าแมนแลนด์"
ปัจจุบัน ไชโยโปรดักชั่นส์ มิได้สร้างภาพยนตร์แล้ว โดยผลงานเรื่องสุดท้าย คือ กิ้งก่ากายสิทธิ์ ในปี พ.ศ. 2528 (ในปี พ.ศ. 2544 และ พ.ศ. 2547 มีการแสดงโชว์ อุลตร้าแมนมิลเลเนี่ยม ที่อิมแพ็ค เมืองทองธานี และในปี พ.ศ. 2550 มีการสร้างซีรีส์ชุด โปรเจกต์อุลตร้าแมน ร่วมกับบริษัทของจีน แต่มิได้เผยแพร่เนื่องจากติดปัญหาเรื่องลิขสิทธิ์) แต่ได้ดำเนินการจัดเก็บค่าลิขสิทธิ์ต่าง ๆ โดยไม่มีผลงานของบริษัทจัดจำหน่ายอีกแล้วในตลาด เนื่องจากสมโพธิได้จัดเก็บหมด โดยตั้งใจว่าจะออกเผยแพร่เป็นดีวีดีแบบบลูเรย์ ก็ต่อเมื่อปัญหาเรื่องลิขสิทธิ์ของอุลตร้าแมนได้จบลงและได้มีการสร้างใหม่อีกครั้งในนามบริษัท